ΑΠΟΦΑΣΗ ΤΗΣ ΕΠΙΤΡΟΠΗΣ της 12ης Ιανουαρίου 1996 περί καθορισμού υποδείγματος γενεαλογικού πιστοποιητικού για ωάρια ζώων αναπαραγωγής του βοείου είδους και των ενδείξεων που φέρουν τα πιστοποιητικά αυτά (Κείμενο που παρουσιάζει ενδιαφέρον για τον ΕΟΧ) (96/80/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 77/504/ΕΟΚ του Συμβουλίου της 25ης Ιουλίου 1977 περί των ζώων αναπαραγωγής του βοείου είδους καθαρόαιμου γένους (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 5 και το άρθρο 6 παράγραφος 1 πέμπτη περίπτωση, Εκτιμώντας: ότι, σύμφωνα με το άρθρο 6 παράγραφος 1 πέμπτη περίπτωση της ανωτέρω οδηγίας, η Επιτροπή ορίζει, σύμφωνα με τη διαδικασία που ορίζει το άρθρο 8 της οδηγίας αυτής, τις ενδείξεις που πρέπει να φέρει το γενεαλογικό πιστοποιητικό που συνοδεύει ωάρια ζώων αναπαραγωγής του βοείου είδους κατά την είσοδό τους στο ενδοκοινοτικό εμπόριο 7 ότι τα πιστοποιητικά αυτά μπορούν να παραλειφθούν εάν οι ενδείξεις στις οποίες αναφέρεται η παρούσα απόφαση φέρονται ήδη σε έγγραφα αναφοράς που συνοδεύουν τα ωάρια ζώων αναπαραγωγής του βοείου είδους κατά την είσοδό τους στο ενδοκοινοτικό εμπόριο 7 ότι το υπόδειγμα και οι ενδείξεις που πρέπει να αναγράφονται στο γενεαλογικό πιστοποιητικό των βοοειδών αναπαραγωγής καθαρής φυλής καθορίζονται ήδη στην απόφαση 86/404/ΕΟΚ της Επιτροπής (2) και οι ενδείξεις που αφορούν σπέρμα και έμβρυα καθορίζονται ήδη με την απόφαση 88/124/ΕΟΚ της Επιτροπής (3) 7 ότι τα στοιχεία των ζώων αναπαραγωγής του βοείου είδους πρέπει να περιλαμβάνονται στο πιστοποιητικό των ωαρίων 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης ζωοτεχνικής επιτροπής, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Οι ακόλουθες ενδείξεις πρέπει να αναγράφονται στο πιστοποιητικό ωαρίων ζώων αναπαραγωγής του βοείου είδους: - ενημερωμένα στοιχεία όπως αναφέρονται στο άρθρο 1 της απόφασης 86/404/ΕΟΚ που αφορούν τη δότρια αγελάδα καθώς και την ομάδα αίματός της, - στοιχεία που επιτρέπουν την αναγνώριση του ωαρίου, την ημερομηνία συλλογής του και τα ονόματα και διευθύνσεις του κέντρου συλλογής ωαρίων και του παραλήπτη. Εάν περισσότερα από ένα ωάρια περιέχονται σε ένα σωληνάριο, θα πρέπει να δηλώνεται σαφώς και θα πρέπει επιπλέον όλα τα ωάρια να προέρχονται από την ίδια δότρια. Άρθρο 2 Οι ενδείξεις που προβλέπονται από το άρθρο 1 πρέπει να αναφέρονται: 1. με τη μορφή πιστοποιητικού σύμφωνα με το υπόδειγμα του παραρτήματος 7 2. στα συνοδευτικά έγγραφα των ωαρίων του βοείου είδους. Στην περίπτωση αυτή, οι αρμόδιες αρχές πρέπει να πιστοποιούν ότι οι ενδείξεις που αναφέρονται στο άρθρο 1 αναγράφονται στα έγγραφα αυτά με την ακόλουθη μορφή: «Ο υπογράφων πιστοποιώ ότι τα παρόντα έγγραφα περιέχουν τις ενδείξεις που αναφέρονται στο άρθρο 1 της απόφασης 96/80/ΕΚ.» Άρθρο 3 Η παρούσα απόφαση απευθύνεται στα κράτη μέλη. Βρυξέλλες, 12 Ιανουαρίου 1996.

[Source: multi_eurlex | Tokens: 2662]